Köszöntünk a CS 101-ben. Dave Evans vagyok. Én foglak vezetni ezen az utazáson.
Ez a kurzus bemutatja neked az alapvető számítástechnikai ismereteket
és megtanít téged elolvasni és megírni a saját számítógépes programjaidat.
Mindezt egy webes keresőmotor tartalmának felépítésén keresztül fogjuk megtenni.
Gondolom, már mindenki használt korábban keresőmotort.
A kurzus első három leckéjének célja egy web bejáró felépítése.
Ezek gyűjtik össze az adatokat a webről a keresőmotorunk számára.
És megtanuljuk, hogy a számítástechnikában hogyan valósíthatjuk meg a nagy ötleteket.
Az 1. leckét egy weboldal első hivatkozásának kicsomagolásával kezdjük.
A web bejáró megtalálja a weboldalakat a keresőmotorunk számára
a "kezdőoldallal" kezdve, és az azon az oldalon található hivatkozásokat követve a többi oldalt is.
Ezen hivatkozások mindegyike új weboldalakra mutat, amelyek maguk is tartalmazhatnak hivatkozásokat további oldalakra.
Ahogy ezeket a hivatkozásokat követjük, úgy egyre több és több weboldalt találunk,
ezáltal olyan adathalmazt felépítve, amit felhasználhatunk a keresőmotorunkhoz.
Egy weboldal valójában csak egy nagy adag szöveg, ami az internetről a böngésződbe töltődik be.
Ennek működéséről bővebben a 4. leckében fogunk beszélni.
De most a legfontosabb dolog, hogy megértsük,
a hivatkozás valójában csak egy speciális fajtájú szöveg egy weboldalon.
Amikor rákattintasz egy hivatkozásra a böngésződben, az közvetlenül egy új oldalra visz téged.
És ott további hivatkozásokkal találkozhatsz (...)
Ebben a leckében egy olyan programot írunk, ami a weboldalból kinyeri az első hivatkozást.
A későbbi leckékben meg fogjuk tanulni, hogyan tudjuk az összes hivatkozást kinyerni és felépíteni egy gyűjteményt belőlük a keresőmotorunk számára.